Държавен вестник, бр. 13, 2021 г., стр. 121

БРОЙ  13	
Д Ъ Р Ж А В Е Н  В Е С Т Н И К 	
СТР.  121  
Чл. 3. Спортните обекти – открити спорт­
ни стрелбища, разположени извън границите 
на урбанизираните територии, се планират, 
проектират и изграждат при спазване на 
разпоредбите на Закона за устройство на 
територията (ЗУТ), на строителните книжа, 
издадени при условията и по реда на ЗУТ, 
изискванията на съответните специални за­
кони (Закона за горите, Закона за опазване 
на земеделските земи, Закона за опазване 
на околната среда и др.) и на правилата и 
нормативите на тази наредба.
Чл. 4. (1) Употребата на огнестрелни 
оръжия и боеприпаси за тях на откритите 
спортни стрелбища, разположени извън 
урбанизираните територии, се извършва по 
реда на Закона за оръжията, боеприпасите, 
взривните вещества и пиротехническите 
изделия (ЗОБВВПИ) и в съответствие с изис­
кванията на правилниците на лицензираните 
спортни организации по смисъла на ЗФВС.
(2) При проектирането на спортни обек­
ти – открити спортни стрелбища, се съз­
дават условия за безопасно ползване на 
допустимите видове оръжия и боеприпаси 
по стрелкови дисциплини съобразно правил­
ниците на съответната лицензирана спортна 
организация.
Чл. 5. Продуктите и материалите, които 
се влагат в спортните обекти – открити 
спортни стрелбища (съоръженията за ми­
шенни установки, продуктите за куршумо­
поглъщащи съоръжения и др.), произведени 
и/или пуснати на пазара в държави – членки 
на Европейския съюз, и в Република Тур­
ция, или законно произведени в държава 
от Европейската асоциация за свободна 
търговия – страна по Споразумението за 
Европейското икономическо пространство, 
може да се използват за целите на тази на­
редба, при условие че осигуряват еднакво 
или по-високо ниво на безопасност спрямо 
изискванията, определени в тази наредба.
Г л а в а  в т о р а
ВИДОВЕ СПОРТНИ ОБЕКТИ – ОТКРИТИ 
СПОРТНИ СТРЕЛБИЩА, ИЗВЪН УРБА­
НИЗИРАНИТЕ ТЕРИТОРИИ
Чл. 6. Спортните обекти – открити спорт­
ни стрелбища, разположени извън урбанизи­
раните територии, се устройват в зависимост 
от:
1. тяхното предназначение според дисци­
плините и правилниците на лицензираните 
спортни организации;
2. наличието на обезопасяващи съоръже­
ния и/или прегради и техния вид;
3. изискванията за безопасност на тази 
наредба и съобразно вида на използваните 
спортни оръжия, допустими за употреба 
на спортните обекти – открити спортни 
стрелбища;
4. предвиждания капацитет на спортния 
обект и броя на стрелковите площадки.
Чл. 7. (1) Откритите спортни стрелбища, 
за които се прилага тази наредба, се класи­
фицират в зависимост от предназначението 
им според стрелковите дисциплини на съот­
ветните лицензирани спортни организации, 
както следва:
1. открити спортни стрелбища със стрел­
кови площадки за динамична стрелба;
2. открити спортни стрелбища със стрел­
кови площадки за трап, двоен трап и скийт ;
3. открити спортни стрелбища със стрел­
кови площадки за биатлон;
4. открити спортни стрелбища със стрел­
кови полоси и площадки за Т-Клас.
(2) В спортен обект – открито спортно 
стрелбище, се допускат изграждането и 
експлоатацията на една или няколко стрел­
кови площадки за един или няколко вида 
стрелкови спорт.
Чл. 8. (1) В зависимост от наличието и 
вида на обезопасяващите съоръжения и/или 
естествени прегради откритите спортни 
стрелбища се класифицират, както следва:
1. стрелбище от полеви тип – стрелбище 
без специално конструирани обезопасяващи 
съоръжения и без обезопасяващи естествени 
прегради от топографията на местността по 
направленията на стрелба;
2. стрелбище със специално конструирани 
обезопасяващи съоръжения по направлени­
ята на стрелба;
3. стрелбище с обезопасяващи естествени 
прегради от топографията на местността 
(високи хълмове, високи и стръмни скатове 
и др.);
4. комбинирани стрелбища – стрелбища, 
съчетаващи обезопасяващи естествени пре­
гради и специално конструирани обезопа­
сяващи съоръжения.
(2) Открити стрелбища от полеви тип може 
да се изграждат за дисциплините за трап, 
двоен трап и скийт – „СКИЙТ“, „ТРАП“, 
„ДВОЕН ТРАП“ и „СПОРТИНГ“.
Г л а в а  т р е т а
ИЗИСКВАНИЯ ПРИ УСТРОЙСТВОТО НА 
СПОРТНИ ОБЕКТИ – ОТКРИТИ СПОРТНИ 
СТРЕЛБИЩА, ИЗВЪН УРБАНИЗИРАНИТЕ 
ТЕРИТОРИИ
Раздел I
Изисквания при разполагането на открити 
спортни стрелбища извън урбанизираните 
територии
Чл. 9. (1) При определяне на местополо­
жението на откритите спортни стрелбища 
извън урбанизираните територии се отчита 
тяхното безопасно отстояние до най-близките 
урбанизирани територии и/или до територии